Yasser Arafat: Ograda je čin rasizma i aparthejda. 17/6/02 - 2002-06-17
Izrael kaže da su ograda sa savremenom elektronikom i zidovi koji će biti podignuti u dužini od 110 kilometara, potrebni kako bi sprije
Izraelski vojnici su ubili palestinskog militanta, za kojeg Izraleski radio tvrdi da je regrutirao napadače samoubice. Palestinski izvori kažu da je on ubijen dok je vozio automobil u blizini Bethlehema. On je bio aktivista Brigade mučenika Al-Aqsa. Izraelske trupe su upale u neka sela u blizini Jenina, gdje su, kako se izvještava, našli i uništili automobil bombu. Ranije je jedan palestinski napadač samoubica aktivirao eksploziv na sebi, na jednom kontrolnom punktu na Zapadnoj Obali, usmrtivši samog sebe. Drugih žrtava nije bilo. Incident se desio u blizini Tulkarma gdje je Izrael jučer odpočeo sa izgradnjom sigurnosne ograde. Izrael kaže da su ograda sa savremenom elektronikom i zidovi koji će biti podignuti u dužini od 110 kilometara, potrebni kako bi spriječili palestinske terorističke napade u Izraelu. Palestinski lider Yasser Arafat je podizanje ograde nazvao činom rasizma i aparthejda i griješnim napadom na Palestinsku zemlju. Njegove riječi je u Kairu podržao i Generalni sekretar Arapske lige Amr Moussa. Izraelsku ogradu on je nazvao rasizmom protiv bespomoćnog naroda, uporedivši je sa Berlinskim zidom. Yasser Arafat je, govoreći u Rammalli, prekorio i Savjetnicu za nacionalnu sigurnost Condoleezzu Rice zbog kriticizma palestinskih zvaničnika. Gospodja Rice je u interevjuu za američke medije rekla da su Palestinski zvaničnici korumpirani i angažovani u teroru i da ne odgovaraju da budu baza za Palsetinsku državu.